«Barselona» kelasi yili yozda Osiyo bo‘ylab safarga chiqadi. Kataloniyaliklar hududda klub brendini ommalashtirish dasturi doirasida Xitoy va Yaponiyaga boradilar. So‘nggi ikki yil davomida «Barselona» AQSh safariga borib, o‘rtoqlik o‘yinlarini o‘tkazgan edi. 2016 yil dekabrida «Ko‘k-anorranglilar» Qatarda, 2015 yili Yaponiyadagi klublar o‘rtasidagi jahon chempionatida, 2013 yili Tailand va Malayziyadagi o‘rtoqlik bahslarida ishtirok etishgandi.